Zeballos Kue

Zeballos Kue haꞌe peteĩ várrio opytáva táva Paraguay, tetã Paraguái tavusúpe . Ojekuaaháicha apopymeꞌẽ 2002 DGEEC Jepapa-pegua, Zeballos Kue haꞌe várrio irundyha hetave tapicha oikóva Paraguaýpe, Sã Páulo, Roberto L. Pettit ha Ovréro rire.

Varriokuéra ijeréreguáicha, kóva ojehechauka umi rasgo yvyrapekuaa​pegua (zanja, ysyry, hambaꞌe) ohapejokóva ñemomýi ha omomombyrýva ambue tendágui. Heta tenda Zeballos Kue-pegua ojehecha ijyvykuꞌiha ha ikatuha oĩ yjasuru, ojehechávo oĩha Ysyry Paraguái rembeꞌýpe .

Yvy jeporu haꞌe tenonderãite kotypegua. Tuicha yvy haꞌe destacamento militar oiméva upépe. Oĩ mbaꞌeapopyha ogapegua michĩva, ñemuha, mbaꞌeapopyha ha ambue ĩhtalación upe yvyrupápe.

Koꞌã árape, oiko chugui área comercial potencial oĩgui mokõi puerto privado oiméva Ysyry Paraguái rembeꞌýre, Puérto Kaꞌakupemi ha Puérto Unión, orekóva mbohapýha puerto privado ykeregua, Puérto Fénix, oñondive ojoguáva tetã 70% ñemuha hetatetãmegua.

 Tembiasakue 
Ymave, tavayguakuéra heꞌi Paraguái Ñorairõ rire, Zeballos Kue haꞌe hague peteĩ rancho hérava Estanzuela, Zeballos rogaygua yvy jára mbaꞌéva. Ñorairõ Chaco rire, ko várriope oñemopyenda soꞌo mbaꞌeapopyha peteĩha Paraguái​pe; pe Empresa Llebigs Limitada rehegua. Ko mbaꞌeapopyha haꞌe kuri mbaꞌapoypy imbaꞌeguasuvéva upe tendáre oñemboty peve ary 1980 rupi, ohejáva várrio oguejy ohóvo.

Oñemboty rire ko mbaꞌeapopyha, avaita ojejopy oheka haguã mbaꞌapo várrio okaháre, ha heta arýma Zeballos Kuégui oiko várrio kehápe, oñembyatyhápe tavayguakuéra aravo ombaꞌapo haguã okápe.

Koꞌã árape hiꞌavaita tuichaveiterei, orekóva várrio ojehechaukáva ñopytyvõ ha joayhu opavave oikóva ipype.

 Yvyrapekuaa 

 Rembeꞌy

Zeballos Kue rembeꞌy kálle Lt. 2.o Monges, Soldado Quintana ha Lt. 2.o Caballero ha Ysyry Paraguay.

Yvate gotyo ojoaju ysyry Paraguái ndive.

Ñemby gotyo ojoaju várrio De la Rresidénta ndive.

Kuarahyresẽ gotyo ojoaju táva Mariano Roque Alonso ndive.

Kuarahyreike gotyo ojoaju várrio Votániko ndive.

 Ararova 
Yvytu oñemombaꞌeguasúva yvate ha ñemby guive. Ararova tropikalguy, temperatura mbytepegua haꞌe 28 °C arahakúpe ha 17 °C araroꞌy jave. Oky peteĩ arýpe haꞌe 1700 mm.

 Avaita 
Ko várrio oguereko 19 720 ava, avaitakue yvyrendáre 18 400 ava/km2, oĩvo 52% kuimbaꞌe ha 48% kuña.

Mbo'ehao árypegua mitãnguéra (7 guive 14 ary peve) oime 30 % tavayguakuéra apytépe. Ko barrio oreko peteĩ aldea infantil hérava SOS, ohupytýva ĩhtitusiõ jeroviapypegua hetatetãmegua pytyvõ viru ndivegua  ha omeꞌẽva ñongatuha mitãnguéra ryreꞌỹ ha ojehejareíva upe tendáre, avei tekombo'e primaria ha secundaria mitãnguéra local. Oĩ avei peteĩ mboꞌehao tee (escuela privada) ha mokõi colegio privado. Tesãi séntro ha Instituto de Previsión Social (IPS) tesãiha jerepegua ojahoꞌi tesãi mbaꞌe.

 Avaitakue 
Oĩ haimete 3510 óga, ha mbytepegua irundy tapicha oikóva peteĩ ógape. Pe opágui, 97% oreko y osyryrýva, 97% oreko syryendy, 10% oreko tepoti takuapirape, ha 70% oreko yty mosẽ servísio. Tenda avaita reko tee haꞌe avanoꞌõvirureko yvatekue mbytegua, umi jepe oikóva ysyry rembeꞌýre ijyvatekue karape.

Avaita rembiapo rehegua, hetave ombaꞌapo tenonderãite pirakutú​pe; ambue tavayguakuéra haꞌe ogaapohára, constructor, empleado público, ñemuha mbaꞌapohára, mbaꞌapohára ogapýpe, aojoheihára, ambue apytépe. Pirakutu haꞌe seytor San Blas​pegua ogapykuéra roꞌorã jeheka, hakatu ndoguerekói hikuái umi ñemopotĩ apoukapy sa'ivéva jepe oñeikotevẽva ñemu uperireguápe guarã.

 Ñemopuꞌãguy 
Tape tenondeguakuéra oñemongeta ha~gua haꞌe tape Coronel Bóveda ha Tte. 2.o Claudio Acosta, mokõivéva empedrado, peteĩha ombaꞌapo jeikeháramo Av. Artigas ha mokõiha oúva Av. Transchaco guive.

Oĩ irundy canal de televisión abierto ha heta empresa de cable. Ombojoaju hikuái mokõipa rrádio mbohasaha ndive ombohasáva frecuencia AM ha FM-pe. Avei oguereko hikuái pumbyry servísio ha pumbyryveve Copaco-pe, avei heta ambue medio de comunicación, ha umi diario tavusupegua ohupyty opa tendáre.

Koꞌã árape oreko hikuái komunida rrádio oñehaꞌãva omokyreꞌỹ ñopytyvõ ha avano'õ andukuaa Zeballos Kue-yguakuéra apytépe. Avei, oiko chuguikuéra mbaꞌapoypy peteĩvape guarã ha pytyvõ ñemuha ambuévape guarã.

Avaita oguereko línea 23, 6, 7 ha línea 61 jerehara opaichagua servísio.

 Mbaꞌaporekoha 

 Avanoꞌõ rekohakuéra

 Tacuary Fútbol Club
 Club Deportivo General Caballero
 Sportivo Valois Rivarola

 Tekomboꞌepekuéra

 Colegio Nacional Las Residentas
 Colegio San Francisco
 Centro Educativo Nueva Esperanza
 Centro EducativoHermann Gmeiner  
 Escuela Básica Cap. Mauricio J. Troche 
 Escuela Gracia Divina

 Tekuái Īhtitusiõnguéra

Tahachi:

 Komisarioha Tavusupegua Pp 23.

Milíko:

 Víñah Kue Prisiõ Milikopegua

 Tesãi servísio

 Zeballos Kue Tesãi Séntro 
 Instituto de Previsión Social (IPS) Tesãiha Jerepegua.

 Manduꞌapy 

Ñemohenda:Tekoha Paraguay pegua